CELEX: 32008R0635
Language: da
Date: 2008-07-03 00:00:00
Title: Kommissionens forordning (EF) nr. 635/2008 af 3. juli 2008 om tilpasning af de torskekvoter, der skal tildeles Polen i Østersøen (underafsnit 25-32, EF-farvande) fra 2008 til 2011 efter Rådets forordning (EF) nr. 338/2008

4.7.2008   
            
            
               DA
            
            
               Den Europæiske Unions Tidende
            
            
               L 176/8
            
         
      KOMMISSIONENS FORORDNING (EF) Nr. 635/2008
   af 3. juli 2008
   om tilpasning af de torskekvoter, der skal tildeles Polen i Østersøen (underafsnit 25-32, EF-farvande) fra 2008 til 2011 efter Rådets forordning (EF) nr. 338/2008
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), særlig artikel 23, stk. 1, og
   ud fra følgende betragtninger:
   
               (1)
            
            
               Efter undersøgelser foretaget af Polen i 2007 har Polen meddelt Kommissionen, at landet overskred sine torskekvoter i den østlige del af Østersøen (underafsnit 25-32, EF-farvande) for 2007 med 8 000 tons.
            
         
               (2)
            
            
               Ifølge artikel 23, stk. 1, i Rådets forordning (EØF) nr. 2847/93 foretager Kommissionen fradrag i den årlige kvote, når den konstaterer, at en medlemsstat har overskredet sin kvote af en bestand.
            
         
               (3)
            
            
               Ifølge artikel 2 i Rådets forordning (EF) nr. 338/2008 af 14. april 2008 om tilpasning af de torskekvoter, der skal tildeles Polen i Østersøen (underafsnit 25-32, EF-farvande) fra 2008 til 2011 (2), skal der ske et fradrag over en periode på fire år, bestående i en nedsættelse på 10 % i 2008 af den overfiskede mængde i 2007 og nedsættelser på 30 % i 2009, 2010 og 2011 af den overfiskede mængde i 2007.
            
         
               (4)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Fiskeri og Akvakultur —
            
         UDSTEDT FØLGENDE FORORDNING:
   Artikel 1
   Den torskekvote i Østersøen (underafsnit 25-32, EF-farvande), som er tildelt Polen for 2008, 2009, 2010 og 2011, nedsættes som vist i bilag.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 3. juli 2008.
      
         
            På Kommissionens vegne
         
         Joe BORG
         
         
            Medlem af Kommissionen
         
      
   
   
      (1)  EFT L 261 af 20.10.1993 s. 1. Senest ændret ved forordning (EF) nr. 1098/2007 (EUT L 248 af 22.9.2007, s. 1).
   
      (2)  EUT L 107 af 17.4.2008, s. 1.
   
      BILAG
      
                   
               
               
                  Kvotefradrag 2008-2011
               
            
                  Land
               
               
                  Art
               
               
                  Bestandskode
               
               
                  Zone
               
               
                  2008
               
               
                  2009
               
               
                  2010
               
               
                  2011
               
            
                  Polen
               
               
                  Torsk (Gadus morhua)
                  
               
               
                  COD/3D25 til COD/3D32
               
               
                  Underafsnit 25-32 (EF-farvande)
               
               
                  800
               
               
                  2 400
               
               
                  2 400
               
               
                  2 400